CELEX: 52014PC0647
Language: mt
Date: 2014-10-23
Title: Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata f'isem l-Unjoni fil-Kumitati tal-Kummissjoni Ekonomika għall-Ewropa tan-Nazzjonijiet Uniti rilevanti fir-rigward tal-proposti għal emendi tar-Regolamenti tan-NU Nri. 4, 6, 11, 13, 13H, 19, 25, 34, 37, 43, 44, 48, 53, 70, 96, 98, 104, 105, 106, 107, 112, 113, 121, 128, dwar ir-Regolament Tekniku Globali ġdid tan-NU dwar it-tajers, dwar l-Emenda 3 tal-GTR Nru 4 tan-NU fir-rigward tal-Proċedura ta’ Ċertifikazzjoni Mondjali għall-Vetturi Heavy-Duty u dwar emenda tar-Riżoluzzjoni Reċiproka Nru 1

|
			
		
		
		52014PC0647
		
			Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata f'isem l-Unjoni fil-Kumitati tal-Kummissjoni Ekonomika għall-Ewropa tan-Nazzjonijiet Uniti rilevanti fir-rigward tal-proposti għal emendi tar-Regolamenti tan-NU Nri. 4, 6, 11, 13, 13H, 19, 25, 34, 37, 43, 44, 48, 53, 70, 96, 98, 104, 105, 106, 107, 112, 113, 121, 128, dwar ir-Regolament Tekniku Globali ġdid tan-NU dwar it-tajers, dwar l-Emenda 3 tal-GTR Nru 4 tan-NU fir-rigward tal-Proċedura ta’ Ċertifikazzjoni Mondjali għall-Vetturi Heavy-Duty u dwar emenda tar-Riżoluzzjoni Reċiproka Nru 1 /* COM/2014/0647 final - 2014/0299 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Fil-livell internazzjonali, il-Kummissjoni
Ekonomika għall-Ewropa tan-Nazzjonijiet Uniti (NU/KEE) tiżviluppa
rekwiżiti armonizzati, li huma maħsubin biex ineħħu
l-ostakli tekniċi fil-kummerċ tal-vetturi bil-mutur bejn il-Partijiet
Kontraenti tal-Ftehim Rivedut tal-1958 u biex jiżguraw li dawn il-vetturi
joffru livell għoli ta’ sikurezza u ħarsien ambjentali.
F’konformità mad-Deċiżjoni
tal-Kunsill 97/836/KE tas-27 ta’ Novembru 1997, l-Unjoni
ssieħbet fil-Ftehim tal-Kummissjoni Ekonomika għall-Ewropa
tan-Nazzjonijiet Uniti (“NU/KEE”) dwar l-adozzjoni ta’ preskrizzjonijiet
tekniċi uniformi għall-vetturi bir-roti, tagħmir u partijiet li
jistgħu jitwaħħlu u/jew jintużaw fuq vetturi bir-roti u
l-kundizzjonijiet għar-rikonoxximent reċiproku tal-approvazzjonijiet
mogħtija abbażi ta’ dawn il-preskrizzjonijiet[1] (“il-Ftehim Rivedut
tal-1958”), u f’konformità mad-Deċiżjoni tal-Kunsill 2000/125/KE
tal-31 ta’ Jannar 2000 dwar il-konklużjoni tal-Ftehim li
jistabbilixxi regolamenti tekniċi globali għall-vetturi bir-roti,
apparat u partijiet li jistgħu jitwaħħlu u/jew jintużaw
f’vetturi bir-roti[2]
(“Ftehim Parallel”), l-Unjoni ssieħbet fil-Ftehim Parallel.
Il-laqgħat tad-WP29 (Grupp ta’ Ħidma
tal-Artikolu 29 dwar il-Protezzjoni tad-Data) tan-NU/KEE, jiġifieri
l-Forum Dinji għall-Armonizzazzjoni tar-Regolamenti dwar il-Vetturi, isiru
tliet darbiet fis-sena, f’Marzu, f’Ġunju u f’Novembru ta’ kull sena
kalendarja. F’kull sessjoni tal-laqgħat, jiġu adottati emendi
ġodda għar-Regolamenti tan-NU eżistenti jew
għar-Regolamenti Tekniċi Globali (GTRs) tan-NU eżistenti, sabiex
jaġġornaw skont il-progress tekniku. Qabel kull laqgħa tad-WP29,
dawn l-emendi jiġu adottati minn xi wieħed mis-sitt gruppi ta'
ħidma (GRs) li huma attivi fid-WP29.
Sussegwentement, f'laqgħa tad-WP29 issir
il-votazzjoni finali għall-adozzjoni tal-emendi, is-supplimenti u
r-rettifiki, dment li jintlaħaq il-kworum u jkun hemm maġġoranza
kwalifikata fost il-partijiet kontraenti. L-UE hija parti kontraenti
f'żewġ Ftehimiet (tal-1958 u tal-1998) fid-WP29. Deċiżjoni
tal-Kunsill imsejħa l-"megadeċiżjoni" li tħaddan
fiha l-lista ta’ emendi, supplimenti u rettifiki, tiġi ppreparata kull
darba u tawtorizza lill-Kummissjoni biex tivvota f’isem l-Unjoni f'kull
laqgħa tad-WP29.
Din id-Deċiżjoni tal-Kunsill
tiddefinixxi l-pożizzjoni tal-Unjoni fil-votazzjoni dwar l-emendi,
is-supplimenti u r-rettifiki mressqin għall-votazzjoni fil-laqgħa
tad-WP29 ta’ Novembru 2014, li se ssir bejn il-11 u l-14 ta’ Novembru 2014.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Il-Kumitat Tekniku - "Vetturi bil-Mutur"
ġie kkonsultat u tqiesu l-kummenti li għamlu l-esperti tal-Istati
Membri.
3.           L-ELEMENTI LEGALI
TAL-PROPOSTA
·                        
Sommarju tal-azzjoni proposta
Il-proposta
tiddefinixxi l-pożizzjoni tal-Unjoni fil-votazzjoni dwar l-emendi
tar-Regolamenti tan-NU Nri 4, 6, 11, 13, 13H, 19, 25, 34, 37, 43, 44, 48,
53, 70, 96, 98, 104, 105, 106, 107, 112, 113, 121, 128, dwar ir-Regolament
Tekniku Globali ġdid tan-NU dwar it-tajers, dwar l-Emenda 3 tal-GTR
Nru 4 tan-NU fir-rigward tal-Proċedura ta’ Ċertifikazzjoni
Mondjali għall-Vetturi Heavy-Duty u dwar l-Emenda 3
tar-Riżoluzzjoni Reċiproka Nru 1 tan-NU.
·                        
Il-bażi legali
L-Artikolu 114 tat-Trattat dwar
il-Funzjonament tal-Unjoni Ewropea, flimkien mal-Artikolu 218(9)
tiegħu, jifforma l-bażi legali għal din il-proposta.
·                        
Il-prinċipju tas-sussidjarjetà
L-Unjoni biss tista’ tivvota favur strumenti
internazzjonali bħall-proposti għal emendi tar-Regolamenti tan-NU u
l-abbozzi tar-Regolamenti Tekniċi Globali u tinkorporahom fis-sistema
tal-Unjoni għall-approvazzjoni tat-tip tal-vetturi bil-mutur. Minbarra li
b’hekk tiġi evitata l-frammentazzjoni tas-Suq Intern, dan jiżgura
wkoll li jkun hemm standards ugwali tas-saħħa u s-sikurezza fl-Unjoni
kollha. Dan joffri wkoll vantaġġi għall-ekonomiji ta' skala:
il-prodotti jistgħu jsiru għas-suq kollu tal-Unjoni u anki
għas-suq internazzjonali, minflok ma jiġu manifatturati
speċifikament biex jingħataw l-approvazzjoni tat-tip għal kull
Stat Membru.
Għaldaqstant, din il-proposta hija
konformi mal-prinċipju tas-sussidjarjetà.
·                        
Il-prinċipju tal-proporzjonalità
Din il-proposta tikkonforma mal-prinċipju
tal-proporzjonalità għaliex ma tmurx lil hinn minn dak li huwa
meħtieġ biex tilħaq l-għanijiet li tiżgura
t-tħaddim tajjeb tas-Suq Intern filwaqt li fl-istess ħin tippermetti
li jkun hemm livell għoli ta’ sikurezza u ħarsien
għall-pubbliku.
·                        
Għażla tal-istrumenti
L-użu ta’ Deċiżjoni tal-Kunsill
huwa meħtieġ skont l-Artikolu 218(9) tat-TFUE sabiex jiġu
stabbiliti l-pożizzjonijiet li għandhom jiġu adottati f’isem
l-Unjoni f’korp stabbilit permezz ta' ftehim internazzjonali.
2014/0299 (NLE)
Proposta għal
DEĊIŻJONI TAL-KUNSILL

li tistabbilixxi l-pożizzjoni li għandha tiġi adottata f'isem
l-Unjoni fil-Kumitati tal-Kummissjoni Ekonomika għall-Ewropa
tan-Nazzjonijiet Uniti rilevanti fir-rigward tal-proposti għal emendi
tar-Regolamenti tan-NU Nri. 4, 6, 11, 13, 13H, 19, 25, 34, 37, 43, 44, 48,
53, 70, 96, 98, 104, 105, 106, 107, 112, 113, 121, 128, dwar ir-Regolament
Tekniku Globali ġdid tan-NU dwar it-tajers, dwar l-Emenda 3 tal-GTR
Nru 4 tan-NU fir-rigward tal-Proċedura ta’ Ċertifikazzjoni
Mondjali għall-Vetturi Heavy-Duty u dwar emenda tar-Riżoluzzjoni
Reċiproka Nru 1
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 114,
flimkien mal-Artikolu 218(9) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       F’konformità mad-Deċiżjoni tal-Kunsill 97/836/KE[3], l-Unjoni ssieħbet
fil-Ftehim tal-Kummissjoni Ekonomika għall-Ewropa tan-Nazzjonijiet Uniti
(in-NU/KEE) dwar l-adozzjoni ta’ preskrizzjonijiet tekniċi uniformi
għall-vetturi bir-roti, tagħmir u partijiet li jistgħu jitwaħħlu
u/jew jintużaw fuq vetturi bir-roti u l-kundizzjonijiet
għar-rikonoxximent reċiproku tal-approvazzjonijiet mogħtija
abbażi ta’ dawn il-preskrizzjonijiet (“il-Ftehim Rivedut tal-1958”).
(2)       F’konformità mad-Deċiżjoni
tal-Kunsill 2000/125/KE[4],
l-Unjoni ssieħbet fil-Ftehim li jistabbilixxi regolamenti tekniċi
globali għall-vetturi bir-roti, tagħmir u partijiet li jistgħu
jitwaħħlu u/jew jintużaw f’vetturi bir-roti (il-“Ftehim
Parallel”).
(3)       Id-Direttiva 2007/46/KE tal-Parlament Ewropew u
tal-Kunsill[5]
issostitwiet is-sistemi ta’ approvazzjoni tal-Istati Membri bi proċedura
ta’ approvazzjoni tal-Unjoni, li tistabbilixxi qafas armonizzat li fih
id-dispożizzjonijiet amministrattivi u r-rekwiżiti tekniċi
ġenerali għall-vetturi, sistemi, komponenti u unitajiet tekniċi
separati ġodda kollha. Dik id-Direttiva inkorporat ir-Regolamenti tan-NU
fis-sistema tal-UE għall-approvazzjoni tat-tip, jew bħala
rekwiżiti għall-approvazzjoni tat-tip jew inkella bħala
alternattivi għal-leġiżlazzjoni tal-Unjoni. Minn mindu ġiet
adottata dik id-Direttiva, ir-Regolamenti tan-NU qegħdin kulma jmur
jieħdu dejjem aktar post il-leġiżlazzjoni tal-Unjoni fil-qafas
tal-approvazzjoni tat-tip tal-UE.
(4)       Fid-dawl tal-esperjenza u l-iżviluppi tekniċi,
ir-rekwiżiti relatati ma' ċerti elementi jew karatteristiċi
koperti bir-Regolamenti tan-NU Nri 4, 6, 11, 13, 13H, 19, 25, 34, 37, 43,
44, 48, 53, 70, 96, 98, 104, 105, 106, 107, 112, 113, 121, 128
jeħtieġ li jiġu addattati biex .
(5)       Sabiex jiġu armonizzati d-dispożizzjonijiet
rilevanti dwar is-sikurezza għall-approvazzjoni tat-tip ta' vetturi
bil-mutur, ir-Regolament Tekniku Globali ġdid tan-NU dwar it-tajers
għandu jiġi adottat. L-Emenda 3 tal-GTR Nru 4 tan-NU fir-rigward
tal-Proċedura ta’ Ċertifikazzjoni Mondjali għall-Vetturi
Heavy-Duty u l-emenda tar-Riżoluzzjoni Reċiproka Nru 1
jeħtieġ li jiġu adottati biex jirriflettu l-progress tekniku.
(6)       Għaldaqstant, jeħtieġ li tiġi stabbilita
l-pożizzjoni li għandha tiġi adottata f’isem l-Unjoni
fil-Kumitat Amministrattiv tal-Ftehim Rivedut tal-1958 u fil-Kumitat
Eżekuttiv tal-Ftehim Parallel, dwar l-adozzjoni ta’ dawk l-atti tan-NU,
ADOTTA DIN ID-DEĊIŻJONI:
Artikolu Uniku
Il-pożizzjoni li għandha tiġi
adottata f’isem l-Unjoni fil-Kumitat Amministrattiv tal-Ftehim Rivedut tal-1958
u fil-Kumitat Eżekuttiv tal-Ftehim Parallel bejn il-11 u
l-14 ta’ Novembru 2014 għandha tkun li tivvota favur l-atti
tan-NU elenkati fl-Anness ta’ din id-Deċiżjoni.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 346, 17.12.1997, p. 78.
[2]               ĠU L 35, 10.2.2000, p. 12.
[3]               Id-Deċiżjoni tal-Kunsill 97/836/KE tas-27
ta’ Novembru 1997 bil-għan ta’ adeżjoni tal-Komunità Ewropea
għall-Ftehim tal-Kummissjoni Ekonomika għall-Ewropa tan-Nazzjonijiet
Uniti dwar l-adozzjoni ta’ preskrizzjonijiet tekniċi uniformi għal
vetturi bir-roti, għal tagħmir u partijiet li jistgħu
jitwaħħlu fuq u/jew jintużaw fuq vetturi bir-roti u
l-kundizzjonijiet għal rikonoxximent reċiproku ta’ approvazzjonijiet
mogħtija abbażi ta’ dawn il-preskrizzjonijiet ("Il-Ftehim
tal-1958 Rivedut) (ĠU L 346, 17.12.1997, p.78).
[4]               Id-Deċiżjoni tal-Kunsill 2000/125/KE
tal-31 ta' Jannar 2000 dwar il-konklużjoni tal-Ftehim dwar
l-istabbiliment ta' regolamenti tekniċi globali għall-vetturi
bir-roti, tagħmir u partijiet li jistgħu jitwaħħlu u/jew
jintużaw f'vetturi bir-roti ("Ftehim Parallel") (ĠU L 35,
10.2.2000, p. 12).
[5]               Id-Direttiva 2007/46/KE tal-Parlament Ewropew u
tal-Kunsill tal-5 ta’ Settembru 2007 li tistabbilixxi kwadru
għall-approvazzjoni ta’ vetturi bil-mutur u l-karrijiet tagħhom, u
ta’ sistemi, komponenti u unitajiet tekniċi separati maħsuba għal
tali vetturi (Direttiva Kwadru) (ĠU L 263, 9.10.2007, p. 1).
ANNESS
 Proposta għas-Suppliment 18 tar-Regolament Nru 4 (Fanali tal-pjanċa tar-reġistrazzjoni ta' wara) || ECE/TRANS/WP.29/2014/54 
 Proposta għas-Suppliment 26 tas-serje ta' emendi 01 tar-Regolament Nru 6 (Indikaturi tad-direzzjoni) || ECE/TRANS/WP.29/2014/55 
 Proposta għas-serje ta' emendi 04 tar-Regolament Nru 11 (Lukketti u ċappetti tal-bibien) || ECE/TRANS/WP.29/2014/71 
 Proposta għas-Suppliment 12 tas-serje 11 ta’ emendi tar-Regolament Nru 13 (Ibbrejkjar ta' vetturi tqal) || ECE/TRANS/WP.29/2014/45/Rev.1 
 Proposta għas-Suppliment 16 tar-Regolament Nru 13‑H (Brejkijiet ta' vetturi M1 u N1) || ECE/TRANS/WP.29/2014/46/Rev.1 
 Proposta għas-Suppliment 7 tas-serje ta’ emendi 04 tar-Regolament Nru 19 (Fanali taċ-ċpar ta’ quddiem) || ECE/TRANS/WP.29/2013/75/Rev.1 
 Proposta għas-Suppliment 1 tas-serje ta' emendi 04 tar-Regolament Nru 25 (Ilqugħ protettiv tar-ras) || ECE/TRANS/WP.29/2014/72 
 Proposta għas-serje ta' emendi 03 tar-Regolament Nru 34 (Prevenzjoni tar-riskji tan-nar) || ECE/TRANS/WP.29/2014/65 WP.29-164-05 
 Proposta għas-Suppliment 43 tas-serje ta' emendi 03 tar-Regolament Nru 37 (Fanali bil-filament) || ECE/TRANS/WP.29/2014/56 
 Proposta għas-Suppliment 3 tas-serje ta' emendi 01 tar-Regolament Nru 43 (Ħġieġ tas-sikurezza) || ECE/TRANS/WP.29/2014/66 
 Proposta għas-Suppliment 3 tas-serje ta' emendi 01 tar-Regolament Nru 43 (Ħġieġ tas-sikurezza) || ECE/TRANS/WP.29/2014/67 
 Proposta għas-Suppliment 9 għas-serje ta' emendi 04 tar-Regolament Nru 44 (Sistemi tat-Trażżin tat-Tfal) || ECE/TRANS/WP.29/2014/73 
 Proposta għas-Suppliment 14 tas-serje ta’ emendi 04 tar-Regolament Nru 48 (Installazzjoni ta’ apparati ta' tidwil u ta’ sinjalazzjoni bid-dawl) || ECE/TRANS/WP.29/2014/57 
 Proposta għas-Suppliment 7 tas-serje ta’ emendi 05 tar-Regolament Nru 48 (Installazzjoni ta’ apparati ta' tidwil u ta’ sinjalazzjoni bid-dawl) || ECE/TRANS/WP.29/2014/58 
 Proposta għas-Suppliment 5 tas-serje ta’ emendi 06 tar-Regolament Nru 48 (Installazzjoni ta’ apparati ta' tidwil u ta’ sinjalazzjoni bid-dawl) || ECE/TRANS/WP.29/2014/59 
 Proposta għas-Suppliment 16 tas-serje ta’ emendi 01 tar-Regolament Nru 53 (Installazzjoni ta’ apparati ta' tidwil u ta’ sinjalazzjoni bid-dawl għal vetturi L3) || ECE/TRANS/WP.29/2014/60 
 Proposta għas-Suppliment 9 għas-serje ta’ emendi 01 tar-Regolament Nru 70 (Pjanċi li jimmarkaw wara għall-vetturi tqal u twal) || ECE/TRANS/WP.29/2014/61 
 Proposta għas-Suppliment 1 għas-serje ta' emendi 04 tar-Regolament tan-NU Nru 96 (Emissjonijiet tad-diżil (tratturi għall-agrikoltura)) || ECE/TRANS/WP.29/2014/75 
 Proposta għas-Suppliment 5 tas-serje ta' emendi 01 tar-Regolament Nru 98 (Fanali ta' quddiem b'sorsi ta' dawl li jarmu l-gass) || ECE/TRANS/WP.29/2013/90/Rev.1 
 Proposta għas-Suppliment 8 tar-Regolament Nru 104 (Marki retroriflettivi) || ECE/TRANS/WP.29/2014/62 
 Proposta għas-Suppliment 2 għas-serje ta' emendi 05 tar-Regolament Nru 105 (Vetturi ADR) || ECE/TRANS/WP.29/2014/68 
 Proposta għas-Suppliment 11 tar-Regolament Nru 106 (Tajers għall-vetturi għall-agrikoltura) || ECE/TRANS/WP.29/2014/50/Rev.1 
 Proposta għas-Suppliment 2 tas-serje ta' emendi 05 tar-Regolament Nru 107 (Vetturi M2 u M3) || ECE/TRANS/WP.29/2014/69 
 Proposta għas-Suppliment 1 tas-serje ta' emendi 06 tar-Regolament Nru 107 (Vetturi M2 u M3) || ECE/TRANS/WP.29/2014/70 
 Proposta għas-Suppliment 5 tas-serje ta' emendi 01 tar-Regolament Nru 112 (Fanali ta' quddiem li jitfgħu raġġ tal-passaġġ asimmetriku) || ECE/TRANS/WP.29/2013/92/Rev.1 
 Proposta għas-Suppliment 4 tas-serje ta' emendi 01 tar-Regolament Nru 113 (Fanali ta' quddiem li jitfgħu raġġ tal-passaġġ simmetriku) || ECE/TRANS/WP.29/2014/63 
 Proposta għas-Suppliment 4 tas-serje ta' emendi 01 tar-Regolament Nru 113 (Fanali ta' quddiem li jitfgħu raġġ tal-passaġġ simmetriku) || ECE/TRANS/WP.29/2013/93/Rev.1 
 Proposta għas-serje ta' emendi 01 tar-Regolament Nru 121 (Identifikazzjoni tal-kontrolli, sinjali ta’ avvertiment u indikaturi) || ECE/TRANS/WP.29/2012/30 ECE/TRANS/WP.29/2012/30/Corr.1 
 Proposta għas-Suppliment 3 tar-Regolament Nru 128 (Sorsi tad-dawl LED) || ECE/TRANS/WP.29/2014/64 
 Proposta għal abbozz ġdid ta’ regolament tekniku globali dwar it-tajers || ECE/TRANS/WP.29/2013/63 ECE/TRANS/WP.29/2014/83 ECE/TRANS/WP.29/2013/122 ECE/TRANS/WP.29/AC.3/15 WP.29-164-04 
 Proposta għall-Emenda 3 tar-regolament tekniku globali Nru. 4 (proċedura ta’ Ċertifikazzjoni Mondjali għall-Vetturi Heavy-Duty (WHDC)) || ECE/TRANS/WP.29/2014/84 ECE/TRANS/WP.29/2014/85 ECE/TRANS/WP.29/AC.3/29 
 Proposta għal emendi tar-Riżoluzzjoni Reċiproka Nru 1 (M.R.1) || ECE/TRANS/WP.29/2014/89